RESOLUCIÓN do 24 de outubro de 2024 pola que se modifica unha axuda concedida ao Concello de Quiroga ao abeiro da Orde do 21 de marzo de 2023 pola que se establecen as bases reguladoras, de carácter plurianual e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable, e se procede á súa convocatoria para os anos 2023 e 2024 (código de procedemento DE401C).
Consellería de Presidencia, Xustiza e Deportes — III. Outras disposicións — 07/11/2024

Mediante a Orde do 21 de marzo de 2023 establecéronse as bases reguladoras, de carácter plurianual e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable, e realizouse a súa convocatoria para os anos 2023 e 2024 (código de procedemento DE401C), e publicouse no Diario Oficial de Galicia número 60, do 27 de marzo (en diante, Orde do 21 de marzo de 2023).
Mediante a Resolución do 18 de xullo de 2023, do vicepresidente primeiro e conselleiro de Presidencia, Xustiza e Deportes, publicouse a concesión de subvencións da Orde do 21 de marzo de 2023; DOG número 143, do 28 de xullo (en diante, Resolución do 18 de xullo).
Entre as entidades beneficiarias figura o Concello de Quiroga cunha axuda para a execución da seguinte actuación:
Consta xustificado e pagado o importe da axuda correspondente á anualidade de 2023.
O artigo 16.2 da Orde do 21 de marzo de 2023 establece que as entidades beneficiarias terán de prazo para executar as actuacións subvencionadas e presentar a documentación xustificativa ata o 31 de outubro de 2023-2024.
O 30 de setembro de 2024 o Concello de Quiroga solicitou unha modificación na actuación subvencionada, consistente en substituír un dos dous pódium de xuíz de voleibol previstos inicialmente por un tatami para a práctica de voleibol. A modificación proposta supón unha minoración do orzamento total da actuación subvencionada, que pasa de 5.275,41 euros a 5.203,00 euros.
O artigo 14.3 da Orde do 21 de marzo de 2023 establece que as entidades beneficiarias quedan obrigadas a destinar os fondos percibidos ao obxecto concreto para o cal foron concedidos e executar a totalidade das actuacións que integran o proxecto presentado xunto coa solicitude e que fundamentou a resolución de concesión, sen prexuízo das modificacións das características do proxecto subvencionado que o órgano competente poida autorizar consonte as prescricións da normativa de aplicación.
O artigo 22.1 da Orde do 21 de marzo de 2023 establece que toda alteración das condicións tidas en conta para a concesión da subvención poderá dar lugar á modificación da resolución de concesión, de acordo co artigo 17.4 da Lei 9/2007, do 13 de xuño, de subvencións de Galicia.
O artigo 22.2 da Orde do 21 de marzo de 2023 habilita para autorizar as modificacións da resolución de concesión atendendo aos obxectivos e requisitos da orde e ao cumprimento da normativa de aplicación, en particular ao establecido no artigo 7 do Decreto 193/2011, do 6 de outubro, polo que se regulan especialidades nas subvencións ás entidades locais galegas (DOG número 201, do 20 de outubro). A autorización para a modificación do proxecto acordarase mediante resolución do órgano competente para a concesión destas axudas, sempre e cando non se cause prexuízo a terceiro.
Correspóndelle ao secretario xeral para o Deporte a competencia para resolver esta solicitude de modificación, ao abeiro dos artigos 3.5 e 3.6 da Orde do 12 de xuño de 2024 sobre delegación de competencias na Secretaría Xeral Técnica e noutros órganos da Consellería de Presidencia, Xustiza e Deportes (DOG número 117, do 18 de xuño).
Analizada a documentación que figura no expediente e vista a proposta da Subdirección Xeral de Xestión Deportiva, conclúese que se dan os requisitos exixidos polos preceptos legais e regulamentarios expostos para acordar a autorización da modificación do proxecto que constitúe o obxecto da resolución de concesión da subvención.
Posto que se produce unha minoración do custo total do proxecto e que, de conformidade co artigo 2.2 da Orde do 21 de marzo de 2023, a axuda económica que se conceda financiará ata o 80 % do orzamento do equipamento, procede a modificación do expediente de gasto, de conformidade co artigo 35.7 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG número 20, do 29 de xaneiro de 2009).
Tendo en conta o exposto e ao abeiro do artigo 22 da Orde do 21 de marzo de 2023,
Primeiro. Modificar, nos seguintes termos, a subvención concedida ao Concello de Quiroga mediante a Resolución do 18 de xullo de 2023:
Segunda. Minorar o crédito comprometido con cargo á anualidade de 2024 a favor do Concello de Quiroga en 57,93 euros.
Terceira. Esta resolución esgota a vía administrativa e contra ela pode interporse recurso potestativo de reposición no prazo dun mes, contado a partir do día seguinte ao da súa notificación, ou ben, directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da súa notificación.
Santiago de Compostela, 24 de outubro de 2024